
Esselamu alejkum! Draga braćo, ja znam da je ovo pitanje postavljano već mnogo puta. Naime, meni roditelji brane da se pokrijem. Jako mi je teško zbog toga. Ja skoro svaki dan plačem jer želim hidžab. Moje srce jednostavno žudi za hidžabom. Nekaka izgubim volju za borbom, jer vidim da mi ne ide. I onda mi dodje trenutaka kada jednostavno ne mogu više, želim da se pokrijem istog trenutka. Kada bi se pokrila mislim da bi mi svi problemi bili riješeni. I tako mi izgleda nepotuno sva ostala dobra djela kada nemam hidžaba. Bojim se da umrem otkrivena.


Svaki dan Allaha molim da umrem pokrivena i da se što prije pokrijem, te da smekša srce mojih roditelja. Šta da radim? Moji su mi rekli da se neću pokriti dok sam kod njih, tj. sve dok se ne udam. A ja ne mogu čekati toliko, jer sam jako mlada. Ja znam da ćete mi vi reći da to moram učiniti odmah, ali ja jednostavno nemam hrabrosti suprostaviti se. Da li da čekam dok ne dodje trenutak za to? Ja znam da ako ustrajem u dovi da će mi Allah uslišati dovu. Molim vas da mi odgovorite na ovo pitanje. Allah vas nagradio i dao vam svako dobro.


* 
* 
* 
* 
* 
* 
* 

 
Roditelji mi brane nošenje hidžaba?

Alejkumu selam!


Neka Vas Allah nagradi za ljubav prema Allahu i Njegovu Poslaniku! Čovjek ne smije izgubiti volju za borbom i ulaganjem truda, jer će, dopusti li to sebi, pasti u očaj i možda će izgubiti nadu u Allahovu milost, a to mu se ne bi smjelo dogoditi. Pokrivanjem žena se približuje Svevišnjem Allahu, utoliko više jer izvršava [farz](https://pitajucene.com/search/Farz/answers/ "Pretraži odgovore za Farz") koji joj je naređen časnim Kur’anom. I roditelji nemaju pravo zabraniti svojoj kćerki nošenje hidžaba.


Naš dragi Resulullah, sallallahu alejhi ve sellem, kaže: “Čovjek se ne smije pokoriti stvorenju u neposlušnosti Stvoritelju.” (Ed-Darekutni, preko Imrana b. Husajna). U drugom hadisu, koji je preko Alije b. Ebu Taliba, radijallahu anhu, zabilježio imam Ahmed, stoji da je [Poslanik](https://pitajucene.com/search/poslanik/questions/ "Pretraži pitanja o poslanicima") rekao: “Čovjek se nadređenima može pokoravati isključivo u onomešta nije grijeh.“


Vi kažete: “Da li da čekam dok ne dodje trenutak za hidžab?” – a zar trenutak nije došao čim ste postali punoljetni i na Vas pala obaveza nošenja hidžaba? U odlaganju farzova je grijeh i, s druge strane, opasnost koju nosi to isto odlaganje – gubljenje osjećaja i tvrdoća srca. Možda će doći “pogodan trenutak” koji čekate, ali Vi više nećete osjećati ljubav prema hidžabu, koju sad osjećate. Onda ćete imati mogućnost, ali će Vam, zbog odlaganja, opet biti teško odlučiti se za pokrivanje.  

Čovjek se ne treba igrati uputom koju mu je Svemilosni Allah dao. I znajte da će Allah pomoći i dat će izlaz onome ko Ga se boji. A Allah najbolje zna.


Na pitanje odgovorio: prof.Abdurahman Kuduzovic


Preuzeto sa stranice <http://www.n-um.com>


